Euroopa Kemikaaliameti asutamismääruse, REACH-määruse (EÜ) nr 1907/2006 õiguslik alus on ELi toimimise lepingu artikkel 144.

Eesmärgid REACH-määruse eesmärk on tagada inimeste tervise ja keskkonna kaitstuse kõrge tase ning samuti ainete (nii ainetena kui valmistise või toote koostises esineva ainena) vaba ringlus, edendades samas konkurentsivõimet ja innovatsiooni. (REACH-määruse artikkel 1). Amet peaks olema keskne asutus, mis tagab, et kemikaale käsitlevad õigusaktid ja otsuste tegemise protsessid ning nende aluseks olev teaduslik baas oleksid kõikide sidusrühmade ja avalikkuse jaoks usaldusväärsed. Ametil peaks olema keskne roll käesoleva määruse alase suhtluse koordineerimisel ning selle rakendamisel. Seetõttu on oluline, et liidu asutused, liikmesriigid, laiem avalikkus ja huvitatud isikud ametit usaldaksid. Sel põhjusel on äärmiselt oluline tagada ameti sõltumatus, kõrge teaduslik, tehniline ja regulatiivne pädevus ning samuti läbipaistvus ja tõhusus. (REACH-määruse põhjendus 95)

Ülesanded Euroopa Kemikaaliamet asutatakse käesoleva määruse tehniliste, teaduslike ja haldusalaste aspektide juhtimiseks ja mõningatel juhtudel ka nende teostamiseks ning nimetatud aspektidega seotud järjepidevuse tagamiseks liidu tasandil. (REACH-määruse artikkel 75). Samuti peab amet andma liikmesriikidele ja liidu asutustele parimat võimalikku teaduslikku ja tehnilist nõu niisugustes kemikaalidega seotud küsimustes, mis kuuluvad tema töövaldkonda ning mis suunatakse ametile vastavalt REACH-määruse sätetele. (REACH-määruse artikli 78 lõige 1) Samuti on Euroopa Kemikaaliametil kemikaalide klassifitseerimise ja märgistamise ülesanded. Eelkõige peab amet andma liikmesriikidele ja liidu asutustele parimat võimalikku tehnilist nõu ning tööstusele ja liikmesriikide ametiasutustele tehnilisi ja teaduslikke suuniseid.

1. Haldusnõukogu Üks nõukogu nimetatud esindaja igast liikmesriigist ja komisjoni nimetatud maksimaalselt kuus esindajat, sh kolm huvitatud osapoolte hääleõiguseta isikut ning lisaks kaks Euroopa Parlamendi poolt nimetatud sõltumatut isikut. (REACH-määruse artikkel 79) Ülesanded: kooskõlas REACH-määruse artikli 78 ja ametite raamfinantsmäärusega peamiselt iga-aastase ja mitmeaastase töökava, lõpliku eelarve, üldaruande ja sise-eeskirjade vastuvõtmine ning tegevdirektorist kõrgema distsiplinaarvõimu ametisse nimetamine, samuti ka apellatsiooninõukogu ja komitee liikmete ametisse nimetamine. 2. Tegevdirektor Ülesanded: REACH-määruse artikkel 83 3. Komiteed Euroopa Kemikaaliamet koosneb kolmest komiteest (riskihindamise, liikmesriikide ning sotsiaal-majandusliku analüüsi komitee) Ülesanded: REACH-määruse artikli 76 lõike 1 punktid c–e. 4. Õiguskaitset käsitleva teabevahetuse foorum Ülesanded: REACH-määruse artikli 76 lõike 1 punkt f 5. Sekretariaat Ülesanded: REACH-määruse artikli 76 lõike 1 punkt g 6. Apellatsiooninõukogu Ülesanded: REACH-määruse artikli 76 lõike 1 punkt h 7. Välisaudit Kontrollikoda 8. Siseaudit Komisjoni siseauditi talitus 9. Eelarve täitmisele heakskiitu andev asutus Parlament nõukogu soovitusel.

Eelarve (sh paranduseelarve) 70,4 (66,4) miljonit eurot, sealhulgas: Sissetulek lõivudest 2,2 (3,8) miljonit eurot, millest liidu osalus: 66,6 (62,6) miljonit eurot Personali suurus seisuga 31. detsember 2009 324 (220) ametikohta ametikohtade loetelus; Täidetud ametikohtade arv: 293 (210) Muu personal: 62 (34) Lepingulised töötajad, lähetuses viibivad riiklikud eksperdid ja ameti töötajad Kogu personal: 355 (244), mis jaguneb vastavalt ülesannetele: — Põhiülesanded: 237 (164) — Haldus- ja tugiülesanded: 118 (80)